Diari d'investigació sobre l'Anisakis: Introducció\nDiari d'investigació sobre l'Anisakis\nSom dues estudiants que han estat investigant el paràsit anomenat Anisakis per a fer un treball. Vos deixam aquí tota la informació que hem recopilat!\nCol·laboracions i agraïments\nEl peix és un producte destacat en l'economia mundial, ja que es tracta d'un aliment molt consumit pels humans i conté gran quantitat de nutrients saludables per l'organisme. Tot i això, el seu consum pot produir malalties, ja que part dels peixos contenen paràsits perjudicials per l’ésser humà.\nEl present treball de recerca es basa en una investigació sobre el paràsit Anisakis. Ens hem decidit per aquest tipus d’investigació per diferents i variades raons. Per una banda, cercàvem un treball pràctic que es pogués realitzar als laboratoris del nostre centre i, per altra banda, hem escollit un dels paràsits més importants en peixos. El nostre objectiu final ha estat aprendre què és l’Anisakis, avaluar la seva presència en diferents espècies de peixos que es comercialitzen de forma habitual als mercats i supermercats de l’illa d’Eivissa, conèixer com afecten als humans i, per extensió, com realitzar un consum adient i responsable de peix.\nPer respondre a les nostres qüestions, hem dividit el treball en zona teòrica i en zona pràctica. La zona teòrica es troba plasmada al treball escrit, i la zona pràctica es troba en aquest blog.\nCada pràctica consistirà en la dissecció de peixos per veure si tenen o no Anisakis i, en el cas de que en tinguin, definir-ne la quantitat. En total, hem realitzat sis disseccions diferents amb sis espècies distintes:\nOrada (Sparus aurata, de piscifactoria espanyola).\nLlobarro (Dicentrarchus labrax, de piscifactoria espanyola).\nMaire o lluça (Micromesistius poutassou, capturats al mar Mediterrani).\nSerrà imperial (Helicolenus dactylopterus dactylopterus, capturats al mar Cantàbric).\nMòllera (Phycis blennoides, capturats al mar Mediterrani).\nLluç (Merluccius merluccius, capturats a l’Oceà Atlàntic).\nPer diseccionar de manera correcta tots els peixos, varem establir un protocol a seguir. Com observareu en les entrades on mostram el procés de dissecció, hem fotografiat tot el protocol per a fer-lo més visual.\nEl protocol és el següent:\n1. Observar l'espècie del peix i les característiques.\n2. Mesurar i pesar el peix i apuntar les dades.\n3. Fer una incisió des de l'anus fins a la boca per a obrir el peix. També es pot realitzar una incisió a un costat del peix a la secció de les brànquies per obrir una petita "finestra".\n4. Extreure les gònades i observar si es tracta d'un mascle o d'una femella.\n5. Observar si el fetge es troba en bon estat i després extreure'l. A més, amb l'estat del fetge es pot observar la "frescor" del peix, és a dir, si fa molts de dies que s'ha pescat o no.\n6. Extreure l'estomac i tot l'aparell digestiu.\n7. Extreure el cor.\n8. Extreure els otòlits i observar la dentadura (és herbívor o carnívor?).\n9. Agafar com a mostra algunes escates.\n10. Pesar cada òrgan extret i apuntar les dades.\n11. Pesar el peix buit.\n12. Observar amb la lupa i el microscopi les irregularitats.\nA la següent imatge podeu observar alguns dels peixos disseccionats:\nPublicat per Unknown a 9:06\nEtiquetes de comentaris: Introducció\nClasse amb nens de 1r d'ESO


Col·lectiu Ronda - Premi Francesc Gallisà Roigé\nPremi Francesc Gallisà Roigé\nPer a treballs dedicats al món de la Seguretat Social\n21 de novembre de 2018 Seguretat Social, ACASS, Francesc Gallissà, premi\nL'Associació Catalana per a la Seguretat Social convoca la primera edició del Premi Francesc Gallisà Roigé, batejat en memòria de qui fora membre fundador de la nostra cooperativa, per reconèixer el millor treball acadèmic en l'àmbit de la Seguretat Social.\nL’Associació Catalana per a la Seguretat Social és una entitat creada l'any 1989 per impulsar la millora i renovació constant del sistema públic de la Seguretat Social i vetllar, entre d'altres objectius, per tal que les prestacions econòmiques, sanitàries, tècniques, o de qualsevol naturalesa que s'engloben dins aquest sistema estenguin els seus efectes sobre tots els ciutadans sense cap mena de discriminació.\nUna de les activitats organitzades per l'Associació és la celebració el proper 18 de gener de 2019 d'una Jornada sobre Seguretat Social i serà en el marc d'aquest esdeveniment que es lliurarà la primera edició del Premi Francesc Gallisà Roigé, en memòria del nostre company i membre fundador de Col·lectiu Ronda, recentment traspassat. El guardó està obert a qualsevol treball que abordi algun aspecte relacionat amb la Seguretat Social però, preferentment, en els àmbits de pobresa, renda garantida, gènere, pensions mínimes, jubilació i discapacitat.\nLa dotació del premi és de 500 euros i els treballs presentats a concurs han de tenir una extensió mínima de 10 pàgines i màxima de 20, en format digital. El termini per presentar les vostres aportacions venç el dia 10 de gener de 2019 i els podeu fer arribar a l’Associació Catalana per a la Seguretat Social mitjançant un correu electrònic adreçat a associacioacass@gmail.com. Juntament amb el treball presentat, cal adjuntar un breu currículum amb les dades de l'autor o autora.\nEns ha deixat el company i estimat amic Francesc Gallissà, membre fundador de la nostra cooperativa i exemple de compromís amb els drets de la classe treballadora i el cooperativisme. Et recordem avui amb tristor de la pèrdua, però també amb la felicitat d'haver compartit el camí amb tu. No seríem el que som sense tu. Mai t'oblidarem.


Terrassa dóna a conèixer l'oferta d'espais per a empreses innovadores a Expo Real - Innovem Terrassa !!!\nAjuntament de Terrassa - 06/10/2011\nTerrassa dóna a conèixer l'oferta d'espais per a empreses innovadores a Expo Real\nL'Ajuntament de Terrassa i el Parc Científic i Tecnològic de Terrassa - Orbital 40 han donat a conèixer el sòl disponible i l'oferta d'espais per a empreses de la ciutat a Expo Real, una de les majors fires del món del sector immobiliari que s'ha celebrat a Munich del 4 al 6 d'octubre\nLa tinent d'alcalde de Promoció Econòmica i Innovació, Carme Labòria, s'ha desplaçat a Munich amb una iniciativa del Consorci de Promoció Econòmica del Vallès Occidental (COPEVO), que ha apostat per presentar en aquest saló l'oferta de la nostra comarca. El director del Parc Científic i Tecnològic Orbital 40, Ramon Palacio, també ha participat en aquest certamen amb l'objectiu de presentar els projectes de Terrassa per atraure empreses i incentivar l'economia local.\nExpo Real - 14è Saló Internacional de la Propietat Comercial i Inversions reuneix més de 1.600 expositors de 34 països. És un esdeveniment de networking clau per a projectes interdisciplinaris i internacionals, la inversió i les finances. Està dirigit a tot l'espectre del sector immobiliari, oferint una plataforma de xarxes internacionals per als mercats clau d'Europa, a través de Rússia, l'Orient Mitjà i els EUA.


Càtedra. La Universitat de València la primera d'Espanya en nombre d'alumnes i treballadors discapacitats\nLa Universitat de València la primera d’Espanya en nombre d’alumnes i treballadors discapacitats\nMónica Oltra inaugura el Congrés Nacional d’Empreniment, Ocupació i Discapacitat en la Fundació Universidad-Empresa (Adeit)\nEsteban Morcillo, rector de la UV: “tots i cadascún de nosaltres tenim algun límit en les nostres capacitats”.\nArranca en la seu de la Fundació Universidad-Empresa ADEIT el Congrés Nacional d’Empreniment, Ocupació i Discapacitat en què durant 2 jornades els millors experts, especialistes universitaris i de la patronal debatran sobre l’àmbit de la integració de les persones amb diversitat funcional en el camp de l’empreniment i la cultura empresarial. El congrés, que compta amb la col·laboració de la Càtedra de Cultura Empresarial i d’ADEIT ha sigut inaugurat per la Vicepresidenta de la Generalitat i consellera de polítiques inclusives Mònica Oltra. Oltra ha manifestat que “las polítiques inclusives han d’eliminar clixés i prejuís entorn de la discapacitat i que el repte del seu govern és l’accessibilitat universal i la inclusió total”. No s’entén, va afegir Oltra “que no hi haja, per exemple, transports públics adaptats que arriben als polígons industrials i els instituts tecnológics”.\nPer la seua banda, el rector de la Universitat de València Esteban Morcillo va defendre la definició “diversidad funcional” per a referir-se a la discapacitat perquè “tots i cadascún de nosaltres tenim un límit en les nostres capacitats”. Carlos Pascual, president de la Càtedra de Cultura Empresarial, va destacar la tradició integradora de la Universitat de València: “La UV és integradora per naturalesa. Integra persones discapacitades com a estratègia en la seua política educativa i integra els seus alumnes en l’empreniment i la cultura empresarial”. En els 16 anys de vida de la Càtedra, va afegir, “s’han creat 250 empresas”.\nIgnacio Remiño, representant del govern d’Espanya i director general de Polítiques de suport a la Discapacitat del Ministeri de Sanitat va remarcar el lideratge de la Universitat de València en este camp: “és conegut que la Universitat de València és la institució universitària presencial d’Espanya que més persones amb algun tipus de discapacitat integra en les seues aules i la que més treballadors amb diversitat funcional té en la seua plantilla”. Francisco Álvarez, director general d’Economia, empreniment i cooperativisme de la Generalitat, també va intervindre en l’acte d’obertura d’este congrés i va voler incidir en que “no hi ha edat, sector o àmbit propici per a emprendre. Es pot emprendre en qualsevol condició o circumstància vital”.”\nDurant 2 dies s’estendran les sessions d’este congrés d’abast nacional, amb taules redones i debats entre els que destaquen les taules organitzades per les firmes valencianes RNB i Baleària, que formen part del patronat especial de la Càtedra de Cultura Empresarial de la Universitat de València.\nAdeit, carlos pascual, cátedra


El retorn d’Uber a Barcelona reviu el conflicte amb els taxistes | Catalunya | EL PAÍS Catalunya\nLa multinacional dels EUA reprèn l’activitat a la capital catalana a partir de dimarts, però només com a aplicació intermediària per a taxis\nUn cotxe d'Uber abans que l'empresa retirés les seves operacions l'última vegada, el gener del 2019. Carles Ribas\nBarcelona 11 MAR 2021 - 14:04\tCET\nUber ho torna a intentar, amb l'esperança que aquesta vegada sigui la bona. Després d'haver hagut de retirar els seus serveis de Barcelona en dues ocasions per la pressió del sector del taxi i per la regulació de l'administració, la multinacional nord-americana tornarà dimarts que ve a operar a la capital catalana, tot i que aquesta vegada presenta una oferta de reconciliació. L'empresa ha deixat enrere l'ús de llicències VTC, i se centrarà ara a ser una aplicació intermediària per al servei de taxi sempre que s'aconsegueixi cobrir la demanda. Assegura que 350 taxistes de l'Àrea Metropolitana de Barcelona (AMB) estan disposats a treballar amb la seva app. Part del sector del taxi no se'n refia, i han anunciat que preparen mobilitzacions de rebuig a aquesta plataforma.\nLa companyia començarà a oferir els seus serveis dimarts 16 de març. El novembre passat Uber ja va anunciar les seves intencions, i els taxistes van poder començar a descarregar-se l'aplicació mentre la companyia iniciava els tràmits amb l'AMB perquè es pogués fer servir l'app. Uns 350 taxistes, assegura l'empresa, estan disposats a utilitzar Uber com a aplicació intermediària. És a dir, el servei d'Uber no tindrà cotxes ni conductors propis ni d'empreses independents que utilitzin VTC, sinó que serà un servei de taxi. D'entrada, Uber es compromet a no recórrer als vehicles VTC durant els seus tres primers mesos de funcionament, i planeja seguir així si els taxis que col·laboren amb l'aplicació són capaços de cobrir la demanda de l'app i atendre els serveis ràpidament.\n“Després de mesos de treball amb el sector del taxi i les administracions públiques, dimarts que ve engegarem el nostre servei d'intermediació de taxis a Barcelona. Com a resultat de les nostres reunions amb les principals associacions de l'AMB, presentem el nostre compromís per a la recuperació del sector, amb un ambiciós pla d'inversió i el compromís de donar prioritat al taxi en l'app d'Uber a Barcelona”, destaca un portaveu de la multinacional.\nLa companyia està tancant encara els últims detalls, ja que vol que els taxistes, quan facin servir la seva aplicació, utilitzin la tarifa oficial 3, la que permet fixar un preu abans del servei (conservant així una de les característiques del transport amb VTC). No obstant això, l'Institut Metropolità del Taxi (Imet) ja ha avisat que l'aplicació d'Uber no s'ajusta al sistema de tarifes oficial. Fins que no se solucioni, el preu el marcarà el taxímetre. Als taxistes que facin servir la seva aplicació, Uber ofereix condicions especials per adquirir un vehicle elèctric, ofertes en els primers mesos de servei i una inversió de més d'1,5 milions d'euros durant el 2021 en campanyes.\nAixí, Uber tornarà a Barcelona com una aplicació o radioemissora més. Però la companyia tenia molt clar que volia reprendre la seva activitat a la capital catalana, una ciutat que, per la pressió dels taxistes, s'ha resistit sempre al funcionament d'aquesta plataforma. Malgrat la regulació de les administracions i l'ambient hostil que es pot trobar, Uber vol aprofitar el mercat barceloní, on cada any arriben milions de turistes que podrien ser clients potencials. El 2019, més d'un milió de persones van obrir l'app a Barcelona pensant que operava en aquesta ciutat.\nLa relació d'Uber amb Barcelona ha estat difícil des de l'inici. El 2014 va arribar per primera vegada a Espanya amb l'aplicació UberPop, que funcionava com un servei de transport entre particulars. Després d'intenses protestes del sector del taxi, l'ofensiva de l'administració per regular aquesta activitat, i una sentència judicial en contra del model, Uber va tancar el servei el desembre d'aquell any. El març del 2018, la plataforma va tornar a la ciutat amb l'aplicació UberX, que operava només amb cotxes que tinguessin llicència de vehicles de turisme amb conductor (VTC), mitjançant conductors autònoms o d'una flota externa, que utilitzaven aquesta aplicació.\nL'anunci va propiciar un fort rebuig per part dels taxistes, que van denunciar que aquests conductors feien competència deslleial a la seva activitat. El gener del 2019, i després de dues intenses vagues de taxistes que van paralitzar el centre de la ciutat, el Govern de la Generalitat va aprovar un decret que restringia l'activitat de les llicències VTC i blindava el servei de taxi. Aquest decret obliga els vehicles que operen amb llicències VTC a, entre altres coses, contractar els seus serveis amb els clients amb una antelació de 15 minuts, la qual cosa desvirtua la immediatesa que busquen els usuaris de plataformes de mobilitat. Uber i Cabify van reaccionar tancant les seves operacions, tot i que Cabify va tornar al cap d'uns mesos, amb VTC, mitjançant una fórmula en la qual s'establia un contracte amb l'usuari i només s'havia d'esperar un quart d'hora la primera vegada que es feia servir. Uber també ha decidit tornar, però sense llicències VTC. Aquesta vegada, l'aplicació només la podran utilitzar els taxistes com a intermediació amb els potencials clients.\nLa situació de Barcelona és excepcional, ja que en altres ciutats, com Madrid o Màlaga, Uber pot operar sense tantes restriccions. A Madrid, on no existeix una normativa que restringeixi en aquest sentit les VTC, Uber continua operant mitjançant aquests vehicles, però des de fa un any opera també com a aplicació de taxi. La companyia assegura que cada vegada més els taxistes veuen Uber no com un enemic, sinó com una plataforma que permet accedir a més clients i augmentar els ingressos, i defensa que Uber s'ha convertit en un motor de recuperació del sector del taxi. Ja té registrats 1.500 taxis madrilenys, un 10% del total. És a partir d'aquesta experiència que Uber torna a Barcelona per treballar amb els taxis.\nL'anunci d'Uber ha portat el rebuig de part del sector del taxi. El portaveu d'Élite Taxi, Alberto Tito Álvarez, ha avisat en un comunicat que el sector durà a terme “mobilitzacions fortes”, ja que considera que Uber “no compleix les normes i no té la transparència exigida per l'Imet”. “Si Uber obre l'aplicació a Barcelona tindrem un Mobile World Congress molt entretingut perquè aquí ens defensarem tal com ho hem fet aquests set anys, no ha canviat ni canviarà res”, ha assegurat aquest dimecres l'organització del taxi en un comunicat.\nAquesta associació, molt present i activa en el sector des de les últimes vagues, es reuneix aquest dimecres amb l'AMB per analitzar la situació i exposar les seves reivindicacions.


Ebb N Flo Newbiggin-by-the-Sea Regne Unit - Ofertes d'hotels amb els MILLORS DESCOMPTES EN LÍNIA\nVeure tots els 15 allotjaments a Newbiggin-by-the-Sea.\nNewbiggin-by-the-Sea, Newbiggin-by-the-Sea, Regne Unit - Veure al mapa\nMés informació sobre Ebb N Flo\nDissenyat tant per oci com per negoci, Ebb N Flo està situat idealment a Newbiggin-by-the-Sea; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, Ebb N Flo és compromet a que la seva estada sigui el més còmoda possible. A l'hotel s'hi pot gaudir d'unes comoditats de primera classe com magatzem d'equipatge.\nL'ambient de Ebb N Flo es reflexa en cada habitació. calefacció, aparell de televisió, reproductor de DVD/CD, nevera, renta vaixelles són només algunes de les comoditats a la vostra disposició. A més, l'oci que l'hotel ofereix assegurarà que tengui molt a fer durant el dia. Ebb N Flo és una elecció inteligents per a viatgers a Newbiggin-by-the-Sea, i ofereix una estada relaxant i sense molèsties.


Les contundents paraules de Paluzie a només 2 setmanes\nPaluzie assegura que la millor resposta a la sentència és «tornar a posar la independència al centre»\nLa presidenta de l'ANC afirma que «el que va fallar» després de l'1-O va ser «l'expectativa que l'Estat dialogaria»\nper Redacció dijous, 29 d’agost 2019 - 09:46h\nLa presidenta de l'ANC, Elisenda Paluzie, ha recordat als partits independentistes que «el que va fallar» després de l'1-O va ser «l'expectativa que l'Estat espanyol dialogaria». Per tot plegat, ha instat els partits a ser «realistes» i a cercar «un equilibri» entre la confrontació i la negociació.\nEn una entrevista a Catalunya Ràdio, Paluzie ha defensat que renunciar a la unilateralitat vol dir renunciar a la independència i ha considerat que aquesta via no és contradictòria amb la voluntat d'ampliar la base, sempre que sigui sense «desdibuixar» el projecte.\n«Tothom segueix sent retòricament independentista»\nPer a Paluzie, la millor resposta a la sentència és «tornar a posar la independència al centre» i que els independentistes es posin d'acord en determinats elements per aconseguir l'objectiu. «Tothom segueix sent retòricament independentista, però uns parlen que això només ho poden aconseguir de diàleg i d'altres de confrontació, sense concretar com», ha criticat.\nLa presidenta de l'entitat independentista ha afirmat que la xifra d'inscrits a la Diada creix i que en dos dies han passat dels 60.000 inscrits als 75.000, però encara per sota de les mobilitzacions d'altres anys. De nou, ha fet una crida perquè la gent s'hi inscrigui. L'entitat ha venut 190.000 samarretes, en la línia semblant d'altres anys, i l'ANC ja compta amb 490 autocars plens.\nPolèmica pel repartiment de la publicitat institucional de la Generalitat\nRufián esclata amb duresa després d'unes fortíssimes acusacions a Twitter\nCatalunya Ràdio Assemblea Nacional Catalana Procés Català ERC JxCat


El millor d’aquest primer de maig: empastifar amb pintura el monument a Francesc Cambó. - Indymedia Barcelona\nEl millor d’aquest primer de maig: empastifar amb pintura el monument a Francesc Cambó.\nper observa_tori\t 02 mai 2021\nEl monument a Cambó de la Via Layetana és un dels mes lletjos de Barcelona, a més el posat de la figura de bronze és la d’un pinxo prepotent i agressiu, amenaçant amb la ma (mireu la foto de l’escultura), com dient, a que et dono un mastegot!!, emmarcat en els edificis del que van ser les entitats financeres\ndecisòries durant molts anys.\nPerò la estètica de la figura no es motiu suficient per empastifar-la, hi ha altres escultures lletges a la ciutat que no mereixen tant ser “ultratjades”, el personatge al que s’homenatja és el suficientment detestable com per merèixer l’empastifada encara que la estàtua fos harmoniosa i bonica.\nEn Francesc Cambó va ser un polític i empresari cap del partit catalanista “Lliga Regionalista”, regidor de Barcelona, diputat, ministre a Madrid... en el seu itinerari vital va representar uns interessos molt concrets, els de la burgesia catalana, va ser un ferotge opositor a la organització obrera de qualsevol mena, després de la vaga de la canadenca apareix formant part del Sometent, patrullant armat per els carrers de Barcelona (una imatge propagandística segurament no va patrullar moltes hores), en els inicis del pistolerisme patronal reclama al govern Dato el nomenament de MartinezAnido com a Governador (cosa que per la seva satisfacció aconsegueix) el resultat son desenes de treballadors morts i empresonats, com que això no és suficient recolza el cop d’estat d’en Primo de Rivera iniciant així la practica comú del catalanisme burgés de col•laboració amb “l’estat profund”, malgrat que Primo de Ribera fos anticatalà, els interessos de classe pesaven més.\nAquesta col•laboració es manté després de l’esclat del 36, Cambó forma una xarxa de recolzament al franquisme, amb diverses oficines de propaganda, però a més forma una xarxa d’espies per passar informació a Burgos, evidentment prefereix el feixisme espanyolista al risc de la revolució social.\nPerò Cambó no sols era un polític al servei de la burgesia, era també un important home de negocis amb una gran fortuna, gran part d’aquesta fortuna ve de la explotació colonial de les empreses energètiques a l’Amèrica del Sud, va ser president entre 1920 i 1936 de la CHADE (Compañia Hispano Americana de Electricidad) que va tenir el monopoli pràcticament total a l’Argentina, Xile i l’Uruguai gràcies a pràctiques sistemàtiques de suborn polític, fins el punt que en aquells anys chadista era sinònim de corrupte.\nFrancesc Cambó i Batlle, polític, ministra, burgés, empresari, fomentador de la repressió de les organitzacions obreres, somatenista, amic del pistolerisme patronal, suport de les dictaduresprimoriverista i de la franquista, explotador colonial... perquè tenim aquesta merda de monument a Barcelona??, llàstima de no tenir una excavadora per eliminar-lo de soca-rel!!\nRe: El millor d’aquest primer de maig: empastifar amb pintura el monument a Francesc Cambó.\nper a\t 03 mai 2021\nPenso que, una vegada descoberta l'estàtua amb aquest escrit i la foto, és bo que hi sigui per a mantenir la descàrrega de ràbia contra ella.\nNo m'agrada una ciutat que fa veure el què no és. Barcelona és conflicte, i s'ha de veure.


Medi Ambient intenta salvar l'arbre centenari de la plaça de la Reina\nEl bellaombra pateix un procés infecciós que en fa perillar la conservació\n2 min. Palma 12/09/2018 17:55\n651x366 El bellaombra de la plaça de la Reina, de Palma. / Conselleria de Medi Ambient El bellaombra de la plaça de la Reina, de Palma. / Conselleria de Medi Ambient\nL’arbre de la plaça de la Reina, de Palma, de l’espècie bellaombra, i que està inclòs al Catàleg d’Arbres Singulars de les Illes Balears des de 2003, pateix un procés infecciós que en fa perillar la conservació. La malaltia es va veure a mitjan juliol, quan va sofrir la fractura d’un dels cimals, que va ferir dues persones i va ocasionar danys en un cotxe. Això va deixar al descobert una podridura interna i avançada, abans invisible. Les ferides a l'arbre mateix, ocasionades per la caiguda de la branca, han estès la podridura, que abasta una zona més àmplia de la base de l’arbre.\nLa Conselleria de Medi Ambient, Agricultura i Pesca ha extret mostres de l’arbre per determinar el tipus d’infecció i ha promogut la visita i l'assessorament d’especialistes en arboricultura ornamental. En funció dels resultats dels estudis, s’hi aplicaran fungicides i s'hi faran les intervencions necessàries per tal de salvar l’exemplar.\nAquest arbre és propietat de l’Ajuntament de Palma i té aproximadament un segle d’edat, una altura aproximada de 14 metres, el perímetre de tronc supera els 5 metres i la copa té 20 metres de diàmetre. Es tracta d’una espècie de planta de port arbori (Phytolacca dioica), caracteritzada per la seva bona ombra i per la forma i el creixement del tronc i les arrels. La seva fusta és molt lleugera i combina capes llenyoses amb capes esponjoses, on acumula aigua i midó.\nSe sap que aquesta espècie és molt sensible i, en casos de podridura, és molt difícil de tractar. Aquest problema va afectar fa uns anys la bellaombra de la Trapa, que va haver de ser regenerada d’arrel. Des dels diferents organismes implicats en la conservació d’aquest patrimoni natural i cultural, s’actua de la manera més eficient per preservar l’exemplar i s'hi fa tot el possible per recuperar-lo, sense posar en risc la seguretat dels ciutadans.


Activitats compartides 1r B\nEn el grup de grans, ja hi ha experts en això de l'hort. Per això, hem decidit que podria ser molt divertit mostrar el que fem a diferents grups de petits, explicant tot el que fem i ensenyant com va creixent aquest hort. Aquí hi fem moltes coses, no només sembrem, plantem, reguem... també treballem en equip, fem amics, i aprenem moltes coses d'una manera diferent.\nUs mostrem algunes coses que han passat amb el grup de 1rB\nHem plantat girasols, a un potet de iogurt reciclat...!\nI després, a regar, que comença a fer caloreta i les verdures volen aigua!\nTambé hem vist els cucs de terra, les LLOMBRIUS, uns cucs molt importants en l'hort de l'escola...\nRecordeu per què??\nMoltes gràcies nois, ens ho hem passat pipa amb vosaltres!!!\nResum del març a l'hort de grans\nActivitats compartides 2n A\nActivitats compartides 2nB\nActivitats compartides 1rA\nHP Plantant enciams!


Més informació sobre el nanotub: Viquipèdia\nPas 3: Construcció del Nanotub\nUn cop dominat com formar els vèrtex i com ajuntar-los amb altres peces podem començar amb la construcció del nanotub. Primer de tot cal formar un dels extrems. Està format per pentàgons i hexàgons i segueixl’esquema següent:\nTotes tres figues són diferents punts de vista de l’extrem del nanotub, com es pot veure hi ha un pentàgon central (vermell) envoltat d’hexàgons (verd), llavors ve una tercera capa que intercala pentàgons i hexàgons (groc i blau), en aquesta tercera capa cal anar amb compte amb quina és la posició que han d’ocupar cadascun que és important!!\nUn cop construïda la punta només cal anar allargant el tub afegint-hi hexàgons. Quan el tub tingui unes dimensions que t’agradin (no pot ser molt llarg, que l’estructura de paper no podria aguantar el pes) llavors l’has de tancar construint un altre punta igual que l’anterior.


PSC | Regant el ficus\nJa tenim nou govern a Figueres. S’han posat d’acord quatre partits (ERC, PSC, GF i CF) i serà complicat que l’orquestra soni afinada. El “quadripartit” (així l’ha batejat l’exalcalde, que no ha sabut cedir el lloc amb elegància) ha iniciat la seva singladura i a les barberies de la ciutat ja es fan travesses sobre quant de temps durarà. Cal escoltar sempre els barbers de Figueres. Tenen una sensibilitat extrema per auscultar els batecs de la ciutat, una precisió de rellotger per emetre’n un diagnòstic diari i una reconeguda clarividència per predir el futur.\nLa republicana Agnès Lladó presenta el pacte de govern. FOTO: Aj. Figueres\nA la republicana Agnès Lladó, que no està tenint ni els 100 dies de gràcia, l’han posat a caure d’un burro perquè una de les seves primeres decisions, com tot govern que comença a caminar, ha estat fixar el nombre de càrrecs, dedicacions i retribucions. Òbviament la despesa en aquest capítol serà superior a la de l’antic govern, que comptava amb 4 regidors menys. Si ens posem nostàlgics, sempre quedarà per a la història el rècord dilapidador de Santi Vila (CiU). Durant la seva etapa d’alcalde, Vila va dessagnar la caixa forta de l’Ajuntament muntant un hiperbòlic organigrama i contractant fins a 6 càrrecs de confiança, tots molt ben pagats. Poc després, amb l’economia municipal a la UCI, el futur conseller Schettino no va tenir més remei que posar fre a la seva fal·lera expansiva reduint càrrecs i retallant sous a tot Déu. L’actual govern ha començat ambiciós però el temps dirà si ha sortit car o barat. En tot cas, l’alcaldessa Lladó està pagant la falta d’experiència. El seu equip no ha encertat la forma de comunicar els primers canvis que executarà i des del primer dia està notant al clatell l’alè dels dos partits que han quedat a l’oposició, Junts x Figueres i Cs.\nA l’alcalde deposat, Jordi Masquef, aquests dies se li ha posat cara de Marta Ferrusola. –“Ens han entrat a casa!!!”- va exclamar entre irritada i desconcertada l’esposa del president Pujol quan el tripartit de Pasqual Maragall va expulsar CiU del Palau de la Generalitat. Certament el mandat d’Agnès Lladó ha començat amb algunes passes desconcertants i els neoconvergents han posat setge al govern per recuperar el poder i l’alcaldia que consideren usurpada.\nJordi Masquef clama contra el pacte que l’ha destronat. Foto: JuntsxFigueres\nMasquef és un polític impetuós, s’escalfa ràpidament i és especialista en perdre els papers (a les xarxes socials hi trobareu una bona col·lecció de comentaris desafortunats que ha abocat contra els seus rivals o contra ciutadans que simplement no pensen com ell). La seva impetuositat la compensa el seu lloctinent, Carles Arbolí, un home llest, capaç de marcar el compàs del nou govern municipal amb una o dues piulades precises. Aquestes primeres setmanes veurem si l’alcaldessa Lladó i el vicealcalde socialista Pere Casellas superen aquestes primeres passes dubitatives i són capaços de forjar un futur engrescador per una ciutat que CiU ha deixat desfigurada. De moment han aconseguit els més difícil: posar-se d’acord i unir els seus projectes. Ara els falta passar la prova de la governabilitat.\nDavant aquest panorama, els barbers de Figueres potser aconsellarien a Jordi Masquef i als seus seguidors que deixin de bramar i que tinguin paciència perquè abans de mig mandat el govern els pot caure a les mans com una fruita madura. Possiblement els suggeririen que inverteixin l’energia en teixir les complicitats que, donat el cas, necessitaran. Això si no volen haver de tornar a posar les barbes en remull.\nEtiquetat Agnès Lladó, Ajuntament de Figueres, ERC, Figueres, Jordi Masquef, JuntsxCatalunya, Pere Casellas, PSC\nA Figueres han caigut les màscares\nL’alcaldessa de Figueres, Marta Felip (CiU) ha anunciat aquest matí el cessament dels tres regidors del PSC i ha finiquitat el pacte de govern que va signar el 2015 amb el socialista Pere Casellas. Es veia a venir una crisi de govern perquè feia setmanes que el PSC es removia inquiet dins el govern municipal per les iniciatives que prenia Felip, a la brava i sense comptar amb l’opinió dels seus socis. Fins i tot, soto voce, amenaçaven amb sortir del govern. A Figueres moltes veus apostaven, efectivament, per una sortida fulgurant dels socialistes un cop es confirmés el desacord en partides clau dels pressupostos -la capital alt empordanesa és de les poques grans ciutats que encara té pendent aprovar els comptes municipals-, però a més d’un se li ha quedat cara de tonto quan ha vist l’alcaldessa prenent la iniciativa liquidant el pacte amb el PSC sense més dilacions.\nAra els socialistes figuerencs es queden a l’oposició amb la marca de la sola de la sabata de l’alcaldessa al cul. I no és la primera vegada: el 2010 el llavors alcalde Santi Vila també va dinamitar el pacte sociovergent utilitzant, com a excusa, l’aparició d’unes factures “sense consignar” al calaix del regidor de cultura socialista. Llavors va ser el PSC el que va marxar, però qui els va obrir la porta va ser Vila. Aquesta vegada, a més, Felip s’ha despatxat a gust contra Pere Casellas: “deslleial”, “mercader”, “ansiós de poder”, “poc compromès”… són alguns dels piropos que l’alcaldessa ha llençat contra el seu, fins avui, primer tinent d’alcalde. Sembla doncs que la sociovergència, a Figueres, no és una bona fórmula. En tot cas, un matrimoni en el que des del primer dia estàs mirant de reüll a la parella per si t’està fotent el salt, està condemnat al fracàs. A Figueres falta amor, està clar. L’alcaldessa no ha pogut dissimular cert nerviosisme durant la seva compareixença. Sap que d’amor no en trobarà gaire a partir d’ara. El govern en minoria és dur. I Marta Felip no és Ada Colau, que acaba de fer gala d’una inesperada habilitat política a Barcelona aprovant amb astúcia els pressupostos i pactant amb l’esquerra i la dreta plans fonamentals pel seu mandat. Veurem si Felip té cintura i habilitat per ensortir-se’n en un camp sembrat de mines. Per començar, els 6 regidors que governen amb ella no són una pinya precisament. La meitat d’ells la qüestionen i desconeixien el que l’alcaldessa ha anunciat avui. Amb el PSC, l’antiga Convergència ja es por oblidar d’arribar a pactes. Amb ERC ja ho veurem. Agnès Lladó és una política íntegra, però ara els figuerencs podran comprovar si els republicans tenen servituds amb l’estratègia política nacional d’Oriol Junqueras -bàsicament gesticular molt i exposar-se poc, que en els próxims mesos vindrà l’assalt a la presidència de la Generalitat-. Compromís, soci extern de Marta Felip, fa setmanes que està en guàrdia per la forma de governar de l’alcaldessa. I la distància amb la resta de partits sembla molt gran.\nFelip anunciant que expulsa el PSC del govern. FOTO: Aj. Figueres\nEn definitiva, s’obre una etapa de turbulències a l’Ajuntament de Figueres i la governabilitat està molt, molt complicada. Figuerencs, preneu nota per quan us toqui anar a votar perquè ara, amb les màscares fora, podreu veure la veritable cara dels partits que aspiraran a governar la VOSTRA ciutat.\nEtiquetat Agnès Lladó, CiU, ERC, Figueres, Marta Felip, PDeCAT, Pere Casellas, PSC


El Parc de la Memòria dedicarà una escultura a les dones - Breus - Història - Dones en Xarxa\nEl Parc de la Memòria de Sartaguda larà una escultura dedicada a les dones víctimes de la Guerra Civil i la dictadura amb l’objectiu d’homenatjar les que van ser "les grans perdedores de la guerra".\nAixí ho han anunciat en roda de premsa l’Associació de Familiars d’Afusellats de Navarra i l’Associació Poble de les Vídues de Sartaguda, impulsores del parc, i que han estat acompanyades en la seva compareixença pel músic Enrique Vila-real El Drogues i la directora de cinema Helena Taberna.\nEls artistes interessats podran enviar les seves propostes abans del 8 de març, Dia Internacional de la Dona, al carrer José María Jimeno Jurío, nombre 33, de Sartaguda, apartat de correus 31.589.\nUna comissió formada per deu membres de les dues associacions impulsores del parc i assessorada per El Drogues i Helena Taberna serà la que decideixi la proposta guanyadora. L’objectiu és finançar l’escultura a través d’ajudes públiques, així com amb iniciatives socials i ajuts privats.\nCal recordar que el parc conté un mur amb els noms de les 3.400 persones assassinades a Navarra durant la Guerra Civil i compta ja amb escultures realitzades per Néstor Basterretxea, José Ramón Anda i José Ulibarrena. A més, es completa amb la signatura de diversos escriptors com Bernardo Atxaga, Jokin Muñoz, José María Jimeno Jurío, Castell Suárez o Pablo Antoñana.\nEl representant de l’Associació de Familiars d’Afusellats de Navarra Joseba Eceolaza ha afirmat que l’escultura vol ser "un homenatge a les vídues, a les filles, a les germanes, a totes les dones que van patir i van viure amb molta dignitat, amb el cap ben alta, en una situació hostil i envoltades d’autoritats i gent que els intentaven fer la vida impossible ".\nEn la mateixa línia, el regidor de Sartaguda i membre de l’Associació Poble de les Vídues José Ramón Martínez ha explicat que volen "treure a la llum a les grans perdedores de la Guerra Civil, les dones, aquestes a les que els van arrabassar el que més volien en aquesta vida i que van veure truncades les seves ànsies d’amor i felicitat per la barbàrie d’uns feixistes ".\nCONVENI I EXHUMACIONS José Ramón Martínez ha desitjat "la màxima col · laboració de la societat per portar a bon port aquesta iniciativa" i ha fet també una crida al Govern de Navarra perquè mostri la seva "voluntat inequívoca" de complir la llei foral de memòria històrica i signi un conveni per al manteniment del parc.


Antifrau alerta que els fons Next Generation són "especialment vulnerables" davant d'intents de corrupció La República\nAntifrau alerta que els fons Next Generation són “especialment vulnerables” davant d’intents de corrupció\nACN Barcelona.-El director de l’Oficina Antifrau de Catalunya, Miguel Ángel Gimeno, alerta que els fons Next Generation de la Unió Europea (UE) són “especialment vulnerables” davant de possibles pràctiques il·lícites […]\nACN Barcelona.-El director de l’Oficina Antifrau de Catalunya, Miguel Ángel Gimeno, alerta que els fons Next Generation de la Unió Europea (UE) són “especialment vulnerables” davant de possibles pràctiques il·lícites per la gran quantitat d’inversió que suposen. De fet, fins al 2023, Catalunya té previst rebre 1.023 MEUR d’aquest fons de recuperació europeu. “Quan hi ha molts diners” això fa que “s’incrementin els riscos”, ha advertit Gimeno en roda de premsa. Davant d’això i d’uns estàndards de prevenció alts a nivell comunitari, l’oficina ha presentat una guia amb vuit fites clau per elaborar els ‘Plans de mesures antifrau’ (PMA) obligatoris per a totes les institucions interessades en els Next Generation.\nLa presentació d’aquest document dona resposta a la petició de la UE que es va acabar reflectint en una ordre del Ministeri d’Hisenda i Funció Pública el passat 29 de setembre. El text fixa uns requeriments mínims per als PMA i els demana tenir la previsió enllestida en un màxim de 90 dies des que tenen coneixement de la seva participació en un Pla de Recuperació, Transformació i Resiliència (PRTR) que els permet accedir als fons europeus. La intenció de l’Oficina Antifrau és que aquesta “pressa”, ha valorat Gimeno, es pugui abordar amb més eficàcia amb la guia presentada aquest dijous.La prioritat és aprofitar que “les exigències europees seran realment fortes” per enfortir els plans de prevenció que es fan actualment en institucions que reben diners públics, ha apuntat el director de l’organisme contra els il·lícits financers. Davant d’aquest desplegament d’inversió europea, s’ha advertit que els fons tenen una necessitat de compliment de requisits contra el frau que si no es compleixen, l’ajuda no arriba. “En el moment que hi ha una sospita fonamentada que hi ha una irregularitat o indicis de frau o corrupció, es paralitza. Per tant, la sanció és immediata”, manté Gimeno. En aquest sentit, ha afegit que una de les intencions de l’oficina és col·laborar per allunyar aquests perills i aconseguir que “la major part dels fons es puguin aprofitar”. Una guia amb vuit fitesSegons ha explicat el director de Prevenció de l’Oficina Antifrau de Catalunya, Òscar Roca, la proposta es divideix en “vuit passes” amb les quals “es pot aconseguir una raonable seguretat” pel que fa a l’autoavaluació i l’anticipació als riscos. Aquestes fites inclouen la comunicació interna a la institució que s’està elaborant el PMA, la configuració d’un equip específic i transversal que s’ocupi del pla, la identificació de les àrees de risc, la posterior anàlisi d’aquests riscos trobats, el plantejament de mesures per tractar-los i el debat sobre si són tolerables, la preparació d’un tractament de riscos, l’aprovació del pla i, finalment, l’avaluació del compliment i impacte del PMA. Si bé Roca ha subratllat que les entitats interessades en els fons han de partir de la base que “no existeix els risc zero”, s’ha d’intentar abandonar la cultura de la reacció improvisada davant de casos de corrupció a la gestió “proactiva” i “sistemàtica”. De manera similar, el director de l’oficina ha indicat que “els riscos no són imaginaris” i que “l’experiència ens ha demostrat que allà on hi ha recursos i capacitat de decidir, hi ha risc de corrupció, o que s’acabi amb alguna irregularitat o que estigui en perjudici l’interès general”.Per últim, Gimeno ha apuntat que la seva intenció amb aquest pla és preventiva, però que es mantindran atents pel que fa a la investigació de possibles anomalies. Així, ha recordat que el Servei Nacional de Coordinació Antifrau, un òrgan estatal, “no admet denúncies anònimes”. En canvi, el director de l’oficina catalana ha explicat que ells sí que hi estan oberts, que s’encarregaran d’estudiar-les i que establiran “les bases objectives per determinar si hi ha versemblança d’algun frau o irregularitat” que hagi de ser perseguit.


Nova edició del programa Comerç a punt. Inscriu-te! | Pla de Desenvolupament Econòmic\nEl programa “Comerç a punt” de Barcelona Activa, una oportunitat per a reactivar el comerç del barri.\nAssessorament professional personalitzat és el que ofereix el programa “Comerç a punt” de Barcelona Activa a través d’entre 5 i 12 hores d’assessorament presencial a la botiga i/o de manera telemàtica, sempre respectant els ritmes de treball i de forma totalment gratuïta.\nD’aquesta manera, doncs, podreu definir una nova estratègia empresarial per redreçar el vostre negoci, adoptar nous models de màrqueting o desenvolupar noves fórmules per incentivar la demanda, aportant solucions de valor que permetin la continuïtat i consolidació de l’activitat.\nPer a sol·licitar el servei, cal clicar aquí i inscriure-s’hi, tot seleccionant el programa “Plans de recuperació econòmica”. Des de Barcelona Activa us contactaran per valorar la vostra sol·licitud i redreçar-vos a l’equip tècnic per concretar les visites presencials o a través d’algun mitjà telemàtic.\n“Comerç a punt” és un programa de l’Ajuntament de Barcelona per a l’enfortiment del teixit comercial dels barris de Barcelona. Està impulsat per la Direcció de Comerç i Barcelona Activa, i compta amb la col·laboració dels 10 Districtes de la ciutat. Ofereix entre 250 i 300 places, en funció de les hores d’assessorament de què gaudeixin els participants. Les places són limitades, fins a exhaurir la borsa d’hores disponibles.


GoldenEye 007 - Viquipèdia, l'enciclopèdia lliure\nJapó: 23 d'agost de 1997\nEstats Units: 25 d'agost de 1997\nEuropa: 25 d'agost de 1997\nAustràlia: 25 d'agost de 1997\nCartutx de 96 MiB (12 MB)\nELSPA: "15+", OFLCA: "MA15+"\nGoldenEye 007 és un videojoc en primera persona publicat per a la videoconsola Nintendo 64. Està basat directament en la pel·lícula de James Bond del mateix nom. Va ser programat per Rareware, creadors de (entre altres jocs) Star Fox Adventures, algunes versions de Donkey Kong, Conker's Bad Fur Day i Perfect Dark.\n3 Versió Beta\n4 Trama i missions\nEl joc ofereix 18 missions inspirades en la pel·lícula, i 2 missions extra basades en "Moonraker" i "L'home de la pistola d'or", que només s'activen a l'anar superant el joc en els diferents nivells de dificultat.\nPer a completar el joc és necessari superar aquestes missions aconseguint una sèrie d'objectius en cadascun. Per a això, l'agent disposa d'un total de 24 armes, encara que en cap nivell estan disponibles totes alhora.\nPer a amenitzar el joc, es poden activar trucs, ja siga aconseguint-los superant determinades missions en cert temps o introduint unes claus per a estalviar-nos el treball.\nFinalment, GoldenEye 007 també compta amb un mode multijugador, que ens permetrà lluitar contra altres jugadors (un total de 4 simultanis).\nJoc de l'any (1997)\nMitjançant l'aparell Gameshark, introduint determinats codis, poden arribar-se a llocs en els quals normalment és impossible estar, modificar elements de l'escenari, obrir nivells per a mode multijugador i fins i tot fer aparèixer objectes que no es poden veure en cap nivell.\nAlguns dels detalls descoberts han estat elements de la versió "Beta" (o preliminar) que van ser eliminats de la versió final per diversos motius. No obstant això, a pesar d'haver estat eliminats del joc, aquests van romandre en la memòria interna, per açò és possible accedir a ells mitjançant el ja esmentat aparell.\nAlguns dels detalls descoberts pertanyents a la versió *Beta:\nCamió del nivell Dam\nDetalls: Al començar la missió es veu un camió militar dirigint-se cap al túnel que el jugador travessa a mesura que avança la missió. Aquest camió es dirigeix cap a les comportes de meitat de missió, les quals són obertes pel jugador. El camió no sembla tenir cap propòsit en el joc. També, en una cambra propera al lloc on el camió s'estaciona, existeix una trapa, que tampoc sembla tenir cap ús.\nOrigen: Pel que sembla, el camió té la funció de guiar al jugador durant la primera part de la missió (). Però hi ha qui suposen que el camió i la trapa formaven part d'un objectiu eliminat en la versió final, en el qual s'havia d'obtenir unes mines situades darrere de la trapa per a destruir el camió ().\nIlla del nivell Dam\nDetalls: En la primera escena (Dam), després de l'aigua del moll, es pot apreciar una estructura en una illa (açò fins i tot sense codis). Utilitzant un codi per a caminar sobre l'aigua, es pot arribar a aquesta i apreciar-la de prop (). Es tracta d'una fortalesa amb Metralletes.\nAmb altre codi es pot reemplaçar el camió de l'inici de la missió per altres vehicles. Un d'aquests és una llanxa militar.\nOrigen: Sembla que aquests elements també van ser part d'objectius que van ser eliminats a causa del fet que eren massa difícils (recordem que és la primera missió). Tot indica que s'havia d'usar la llanxa per a arribar a l'illa.\nCheat "All Bonds"\nEn la memòria interna del joc, en la secció de multijugador, es van trobar fotografies dels Actors que havien interpretat a Bond abans que Pierce Brosnan.\nTambé es va trobar el text "All Bonds". També es pren en compte que en la pantalla de "cheats" queda un espai lliure, com si faltara un codi, i, a més, que en un vídeo promocional del joc, es pot observar per uns instants al personatge de Sean Connery usant el seu vestit de Goldfinger jugant en el mode multijugador (aquest personatge no va arribar a la versió final).\nOrigen: Al principi, es va deduir que va existir alguna vegada un cheat dit "All bonds", la funció del qual era activar als Actors que prèviament havien interpretat a James Bond, per a poder usar-los al mode multijugador (aquest cheat aniria en l'espai buit). Més tard, Rare va comunicar que aquest codi en realitat va existir alguna vegada, i que va ser eliminat del joc a causa de problemes legals amb l'actor Timothy Dalton.\nL'últim descobriment va ser el nivell de Citadel, format bàsicament per polígons amb formes estranyes. Pel que sembla es tractava d'una zona de proves per al moviment i per al mode multijugador.\nMés informació i molts altres detalles Beta en Goldeneye de Detstar ()\nTrama i missions[modifica]\nSeqüència de Missions\nMissió 1: Arkhànguelsk\nFacility: Chemical Warfare Facility\nMissió 2: Severnaya\nSurface: Severnaya Installation\nBunker: Satellite Control Bunker\nMissió 3: Kirghizstan\nSilo: Soviet Missile Silo\nMissió 4: Monte Carlo\nFrigate: Frigate Le Fayette\nMissió 5: Severnaya\nSurface 2: Severnaya Installation\nBunker 2: Severnaya Búnquer Complex\nMissió 6: St. Petersburg\nArchives: Millitary Intelligence Archives\nDepot: Disused Military Depot\nTrain: Converted Military Train\nMissió 7: Cuba\nControl: Janus Control Center\nCaverns: Subterranean Caverns\nCom en la pel·lícula, GoldenEye 007 comença en Arkangelsk, URSS durant mitjans dels anys 1980, on James Bond i el seu amic i col·lega Alec Trevelyan són enviats pel MI6 per a destruir una instal·lació secreta d'armes químiques en la Presa Byelomorye, que conduïda pel coronel Arkady Grigorovich Ourumov. La part en la presa en si mateixa, està resumida que Bond salta al buit des de la presa, ara inclou lluitar contra guàrdies russos en el camí. Dins de les instal·lacions, Bond troba a Trevelyan en els tancs de gas nerviós (mentre els dos lluiten en l'àrea de tancs en la pel·lícula). El següent és similar: Trevelyan apareix sent matat per Ourumov, les bombes fan volar els tancs de gas i escapa en una avioneta (però el joc inclou un tanc en comptes de la motocicleta de la pel·lícula per a arribar-la a).\nTambé al principi del joc, estan missions on 007 va a l'estació de control de satèl·lit en Severnaya Zemlya, Rússia on treballen Natalya Simonova i Boris Grishenko, i la missió "Silo" (que ocorre dos anys abans de la història principal, segons sembla en 1993), Bond investiga la prova no programada d'un míssil en Kirghizstan, creient que és una cortina per al llançament d'un satèl·lit conegut com a GoldenEye.\nLa fragata francesa La Fayette i el Eurocopter Tiger en Monte Carlo estan també presents, però Bond troba ostatges dins del vaixell, i posa una bestiola de "seguiment" en l'helicòpter (quan aquest és oposat pels satèl·lits britànics en la pel·lícula). Llavors Bond va altra vegada a l'estació de control en Severnaya, on s'escapa amb Natalya Simonova després que Ourumov programe el*GoldenEye para disparar el EMP a l'estació.\nDesprés, Bond viatja a Sant Petersburg, on contacta a l'ex-agent de la KGB, Valentín Zukovsky per a conèixer al cap de l'organització criminal Janus. Ací es revela que és Alec Trevelyan - Ourumov no va assolir matar-lo en Arkhànguelsk - i Bond i Natalya escapen de Trevelyan, però són arrestats per la policia russa i duts als Arxius Militars per a ser interrogats. El jugador ha de rescatar a Natalya i parlar amb el Ministre de Defensa Dimitri Mishkin, a qui li diu que Ourumov és un traïdor. Natalya és capturada per Ourumov, i Bond ha de contactar amb el Valentín i dirigir-se amb un tanc cap a un dipòsit militar. En el dipòsit, el jugador ha de destruir les càrregues d'armes il·legals i pujar al tren armat soviètic de Trevelyan. En el tren, destrueix els frens per a detindre-lo, rescata a Natalya i mata a Ourumov. No obstant això, Trevelyan i Xenia escapen a la seua base secreta a Cuba. Bond i Natalya assoleixen escapar del tren abans que explote -Trevelyan va col·locar una bomba- i es dirigeixen a Cuba.\nSobrevolant la jungla cubana, el seu avió és derrocat per soldats en terra. Bond i Natalya sobreviuen a l'impacte i comencen a cercar la base de Janus, on es troba Trevelyan. En el camí es troben amb Xenia Onatopp, la qual és matada ràpidament per Bond. Després entren en unes menudes coves i ingressen a l'ascensor que els conduirà a la base de Janus. Ací, Natalya interromp les comunicacions amb el satèl·lit GoldenEye. Després d'això, Bond ha de perseguir a Trevelyan a través d'unes cavernes parcialment inundades, en les quals contacta a Jack Wade per ràdio. Trevelyan assoleix escapar per altre ascensor fins a l'antena. Ací intenta alinear l'antena amb el satèl·lit altra vegada, però Bond ho segueix i destrueix els controls de l'antena. Bond assoleix matar a Trevelyan llançant-lo des del centre de l'antena al buit mitjançant una ràfega de bales.\nMundo Rare, pàgina no oficial sobre Rareware (anglès)\nPàgina oficial de Rareware (no ofereix informació sobre jocs de Nintendo) (anglès)\nLa pàgina de Detstar, referent pels aficionats a GoldenEye 007 (Principal font d'informació amb respecte a la versió Beta) (anglès)\nGoldenEye Forever, notícies sobre el joc (anglès)\nGoldeneye 007 en Analisisretro.com (castellà)\n↑ «Solved Mysteries». Arxivat de l'original el 20 de gener de 2009.\n↑ «Destrucció del camió». Arxivat de l'original el 16 d'abril de 2007.\n↑ «Submitted artwork». Arxivat de l'original el 10 d'abril de 2008.\n↑ «GoldenEye 007». Arxivat de l'original el 18 de desembre de 2008.\nObtingut de «https://ca.wikipedia.org/w/index.php?title=GoldenEye_007&oldid=21666024»


El neorepublicanisme francès (Josep Ramoneda)\nEl neorepublicanisme francès\nL’autoritarisme postdemocràtic avança a França. I Le Pen cada cop desentona menys\n4 min. 08/12/2015 20:02\n651x366 Marine Le Pen, la nit electoral / EFE Marine Le Pen, la nit electoral / EFE\n1 . AUTORITARISME. Les eleccions regionals franceses han elevat el Front Nacional a la condició de primer partit de França. La importància relativa d’unes eleccions de caràcter més administratiu que polític i la baixa participació són arguments per minimitzar el resultat. Però el fet que la majoria dels obrers i dels joves que han anat a votar ho hagin fet pel Front Nacional indica que l’èxit de Marine Le Pen no és flor d’un dia i té futur. Ja fa temps que les enquestes registraven la progressió de l’extrema dreta. Ningú ha sigut capaç d’impedir-la.\nCom s’ha arribat fins aquí? S’equivoquen els que ho atribueixen al clima de por i inseguretat creat pels atemptats jihadistes. L’escalada de l’extrema dreta venia de molt abans. I té el seu origen en la pèrdua de connexió de l’esquerra francesa amb les classes populars. El Partit Socialista que François Mitterrand va refundar el 1971, al congrés d’Épinay, més aviat un partit de cadres, com es diu a França, mai va tenir un lligam fort amb la classe obrera tradicional. Va ser el suport del partit comunista a la unió de l’esquerra el que va dur Mitterrand al poder. La pràctica desaparició dels comunistes i el desdibuixament de la socialdemocràcia sota l’hegemonia ideològica del neoliberalisme va anar allunyant les classes populars d’una esquerra cada cop més instal·lada en el principi que “no hi ha alternativa”. Marine Le Pen va veure l’espai buit i ha aprofitat l’oportunitat. Va maquillar els excessos xenòfobs i antisemites del seu pare, que els tancaven en un espai marginal, i va anar a vendre protecció a unes classes populars desconcertades i òrfenes dels referents identitaris que els donava l’obrerisme clàssic. A poc a poc, s’ha anat convertint en portaveu dels descontents enfront d’unes elits que generen desconfiança i rebuig.\nMarine Le Pen va fer seu el discurs del poble, desplaçant l’eix del concepte del demos a l’ etnos, i presentant-se com a defensora del poble existent, tant per defensar-lo dels que arriben de fora com dels que governen girant-li l’esquena. L’obrerisme francès ha tingut sempre un fort caràcter comunitarista. Fa cinquanta anys votava principalment el general De Gaulle i el partit comunista. A mesura que el Front Nacional creixia en influència i capacitat d’amplificació del seu discurs, els seus adversaris van anar assumint part de la seva agenda. La crisi del projecte europeu, la implacabilitat de les polítiques neoliberals, la revolta de les banlieues del 2005, la qüestió de la immigració i les conseqüències globals de l’11-S van fer que a França anés prenent cos un substrat ideològic, un neorepublicanisme, fet de xovinisme i d’autoritarisme, del qual els periodistes de Mediapart Joseph Confavreux i Marine Turchi han construït la genealogia. Un model ideològic que es propaga en les grans tribunes i que s’ha estès transversalment pel PS, per Els Republicans i pel mateix Front Nacional. I que contamina personatges com Sarkozy (per això l’esperança republicana a la dreta és Alain Juppé) i com Manuel Valls, que per molt que es presenti com a gran barrera contra l’extrema dreta, ha assumit un estil autoritari i antillibertari que, més que fer la competència a Marine Le Pen, l’ajuda a aconseguir el seu principal objectiu: una normalització que li obri la porta del poder. L’autoritarisme postdemocràtic avança a França. I Le Pen cada cop desentona menys.\n2 . DESISTIMENT. La debilitat del FN era el seu aïllament, que li feia impossible consolidar els seus èxits amb poder tangible a les segones voltes. Manuel Valls ha imposat el desistiment republicà, demanant als seus candidats que es retirin en favor d’Els Republicans allà on així es pugui impedir la victòria del FN. Sarkozy no l’ha seguit. La dreta es mantindrà arreu, encara que això pugui regalar regions a Marine Le Pen. El joc de l’aprenent de bruixot no és la millor manera de combatre Le Pen. I Sarkozy podria cremar-se definitivament si arribés a la segona volta de les presidencials davant de la presidenta del FN. Llavors hauria de mendicar el desistiment republicà. Per recuperar la dignitat i el respecte dels ciutadans, a la política francesa sobren els oportunistes.


L'adaptació del Punt de Trobada a la normativa actual costa més de deu milions d'euros - Poble Andorrà\nL’adaptació del Punt de Trobada a la normativa actual costa més de deu milions d’euros\nL'edifici va ser construït als anys vuitanta i hi ha mancances en temes com seguretat o accessibilitat\nL’edifici del Punt de Trobada va ser entregat pels Cachafeiro a la família Mallol en bon estat, però tenint en compte que les seves característiques estan dissenyades d’acord amb els requisits dels anys vuitanta quan va ser construït. Les obres daten del 1982 quan les exigències eren molt menors i hi havia una normativa que exigia molt menys als edificis que havien d’acollir establiments comercials de gran magnitud. Com el negoci estava obert, igual que molts altres amb edificis amb desenes d’anys, es podia anar funcionant si es passaven les revisions que fan els tècnics del Govern. Però en donar-se de baixa i que s’hagi de demanar el permís per a un nou negoci, les condicions són diferents. Els requisits per a l’obertura són molt més durs que fa trenta-cinc anys, especialment en matèria de seguretat o d’accessibilitat.\nLa reobertura requerirà una important inversió per adaptar l’espai a la normativa. El Punt de Trobada no es va concebre perquè hi poguessin accedir les persones amb cadires de rodes o amb mobilitat reduïda. O la part del soterrani no està preparada per a les hipotètiques actuacions dels bombers en cas d’incendi. Són dos dels punts que destaquen en la necessitat de reformes segons els paràmetres actuals. Una primera valoració va situar en més de deu milions d’euros la inversió necessària per poder tirar endavant tot el projecte d’adaptació. En principi, segons les fonts consultades, hi ha bona voluntat per part de l’administració per permetre una reforma progressiva, però caldrà que els diferents departaments tècnics implicats donin el vistiplau.\nEl llibre 'd'autobombo' del Consell Superior irrita el personal de la Justícia\nla bona voluntat de l’administració ha de ser per tots igual


Les paraules homòfobes d'un mestre de filosofia de Lleida encenen l'alumnat - Regió7 :: El Diari de la Catalunya Central\n200 estudiants es manifesten\nLes paraules homòfobes d'un mestre de filosofia de Lleida encenen l'alumnat\nEl professor va etiquetar d'«antinaturals» les relacions entre persones del mateix sexe\nacn | lleida 07.06.2017 | 20:14\nMoment de la manifestació d´aquest dimecres per les paraules del professor. ACN\nMés de 200 alumnes dels instituts Màrius Torres, Joan Oró i Samuel Gili Gaya de Lleida, s'han manifestat aquest dimecres al Camp Escolar per rebutjar les paraules d'un professor de filosofia del Gili Gaya que durant la seva classe de dilluns hauria qualificat d'"antinaturals" les relacions entre persones del mateix sexe. La directora de l'institut, Carme Panadès, ha assegurat que des del claustre es defensa la tolerància zero a l'homofòbia i entén la reacció dels alumnes, la majoria dels quals van abandonar l'aula per mostrar el seu desacord amb aquestes paraules. Panadès ha explicat que tant ella com el director dels Serveis Territorials d'Ensenyament a Lleida, Miquel Àngel Cullerés, han parlat amb el professor i que aquest els ha assegurat que escriurà una carta als alumnes demanant-los perdó perquè no volia ofendre ningú. El mestre no ha assistit aquest dimecres a l'institut perquè, segons Panadès, pateix del cor i estava molt afectat pels fets. Té 64 anys, fa més de quaranta que exerceix de mestre i segons la directora, mai havia rebut queixes d'ell en aquest sentit. Algunes alumnes, però, han explicat que el mestre alguna vegada havia fet comentaris que elles consideraven masclistes.\nEl Sindicat d'Estudiants dels Països Catalans (SEPC) de Secundària de Lleida també ha participat a la concentració, durant la qual s'ha llegit un manifest en què s'ha qualificat les paraules del professor de filosofia de "pròpies de segles passats". Consideren que aquests comentaris són "intolerables" dins les aules, "irrespectuosos" i que vulneren els drets i la llibertat de les persones. La concentració també ha comptat amb pancartes, banderes, missatges i gestos contra la LGTBIfòbia i a favor de l'amor lliure.\nEl representant de l'alumnat del Consell Escolar, Josep Màrius Faideia, ha reivindicat que cal rebutjar actituds homòfobes i ha qualificat de "molt greu" el que ha succeït. Faideia ha explicat que el mestre va dir que l'amor entre dues persones del mateix sexe era amistat, no amor i també que les persones homosexuals eren "antinaturals". En el mateix sentit s'ha referit l'alumna de quart d'ESO que estava a classe en el moment del fets, Berta Puig. Ha explicat que el professor va dir que l'amor entre era un home i una dona i que l'homosexualitat era una patologia, "una malaltia". "Vam decidir que no volíem escoltar això. Un dels alumnes es va aixecar per marxar de la classe i el professor li va dir que el suspendria. D'altres vam fer el mateix i vam sortir de l'aula". La representant del SEPC a Lleida, Mar Vicente, demana que el professor retiri l'amenaça de suspendre els alumnes que van marxar de classe i demani perdó.\nPer la seva banda, la directora de l'IES Samuel Gili Gaya, Carme Panadès, ha explicat que el professor farà un comunicat de disculpa als alumnes perquè "no tenia intenció d'ofendre ningú" i que li va reconèixer que "no hauria d'haver fet aquest comentari". "Nosaltres intentem educar en el respecte, la tolerància i la igualtat i els alumnes han reaccionat perquè cada vegada hi ha més sensibilitat", ha dit. Panadès ha afegit que es va avisar a Ensenyament, que ha enviat un inspector per analitzar els fets i que per tant, l'assumpte està en mans del departament.


Què puc fer a casa? Recull d’activitats i propostes en línia dels diferents serveis municipals – El blog de l'Ajuntament de Tarragona\nQuè puc fer a casa? Recull d’activitats i propostes en línia dels diferents serveis municipals\nCentres Cívics, Patronat d'Esports, Tarragona Jove, el Club dels Tarraconins... s'adapten en època de coronavirus per oferir activitats en línia per a totes les edats\nDesprés de més de 40 dies de confinament (el concepte quarantena ja ha quedat curt), són molts els serveis municipals que segueixen adaptant-se a la situació i proposant activitats als usuaris perquè aquests puguin entretenir-se, aprendre o mantenir-se en forma des de casa.\nAquest article vol ser un recull de totes aquestes iniciatives municipals que s’han tirat endavant durant les darreres setmanes i que, a dia d’avui, encara no tenen data de caducitat.\nEls Centres Cívics es reinventen\nEn un moment en què haurien d’estar en marxa tots els cursos i activitats proposats pels Centres Cívics de Tarragona durant la temporada d’hivern i primavera, aquest servei ha readaptat totalment la seva oferta passant a organitzar tot tipus d’iniciatives en línia.\nPer exemple, durant el darrer mes han celebrat dos cicles de concerts en línia, amb un total de vuit propostes musicals, i ja se n’ha previst la tercera edició que començarà el dimarts 28 d’abril. A més, des de les ludoteques s’ofereixen els dissabtes, a les 11 h, diferents activitats que inclouen des de contacontes fins a taller de cuina, entre altres.\nA la web dels Centres Cívics online es pengen setmanalment nombrosos recursos, entre ells també tutorials monogràfics, molts dels quals també estan disponibles a les seves xarxes socials. Podeu seguir-los a Facebook, a Instagram i en una llista de reproducció del YouTube de l’Ajuntament de Tarragona.\nMantenir-se en forma amb el Patronat d’Esports\nTotes les instal·lacions esportives de la ciutat estan tancades durant la crisi sanitària. Ni piscines, ni gimnasos estan disponibles. Però, per tal de no perdre la forma física i per mantenir l’activitat durant aquests dies de confinament, en què és fàcil està assegut més hores de les recomanades, el Patronat d’Esports de Tarragona, a través del seu canal d’Instragram (@patronatesportstgn), realitza diàriament, de dilluns a dissabte, sessions en directe, entre les 10 i les 21 hores, en què els monitors animen els usuaris a fer sessions de tot tipus d’activitats físiques des de les seves llars.\nD’altra banda, també es publiquen regularment, al canal de YouTube de l’Ajuntament de Tarragona, càpsules de deu minuts amb activitats i vídeos de consells. A la pàgina d’Esports en Línia, creada especialment per a l’ocasió, es recullen totes les propostes i es poden consultar els horaris de les activitats en directe.\nEls joves tampoc han de quedar-se quiets\nEl Servei Municipal de Joventut és un altre dels departaments que més s’ha bolcat en la creació de continguts online per consumir durant el confinament. En aquest cas, però, el públic és clar: els joves de la ciutat.\nMoltes de les sessions formatives que s’havien de celebrar presencialment a l’Espai Jove Kesse durant aquests setmanes han passat a ser virtuals i, fins i tot, s’han organitzat dues sessions d’un stay room, concepte invers al fenomen escape room. Aquest pròxim dissabte 25 d’abril se n’ha convocat la segona edició.\nD’altra banda, aquesta setmana també s’ha presentat Climactives, un cicle de propostes i activitats en línia per combatre el canvi climàtic que s’allargarà fins al 12 de juny.\nAl web de la Conselleria de Joventut es poden consultar les diferents activitats i propostes programades.\nLa Nineta, l’Ivori i els Tarraconins Inquiets!\nDirigit als més petits de la casa, als qui possiblement se’ls està fent més complicat entendre tota aquesta situació, el Club dels Tarragona ha posat en marxa la iniciativa Tarraconins Inquiets!\nA través de la pàgina de Facebook del Club, diàriament la Nineta i l’Ivori proposen un joc que els nens i nenes han de completar/resoldre en 24 hores per tal d’anar sumant punts. L’objectiu de la iniciativa és entretenir els infants i localitzar al tarraconí o tarraconina més inquiet de la ciutat.\nQuina relació té Sant Jordi amb el Dia d’Europa?\nAprofitant la proximitat entre la diada de Sant Jordi i la celebració del Dia d’Europa, el pròxim 9 de maig, el centre d’informació Europe Direct Tarragona (EDTgn) està difonent un videoconte per conèixer els principis fundacionals de la Unió Europea.\nCada dilluns i dijous, a través de les xarxes socials d’Europe Direct Tarragona (Instagram, Facebook i Twitter) es publica un capítol del videoconte que tindrà el seu desenllaç el 9 de maig. Aquest material passarà a formar part de la Guia de Recursos Educatius elaborada conjuntament amb l’Institut Municipal d’Educació (IMET).\nTotes les propostes, a la TGNAgenda\nÉs evident que és complicat seguir l’atapeït calendari d’activitats i iniciatives que es fan des de tots els serveis municipals i també des de les entitats de la ciutat. Per això, el més recomanable per estar al dia és seguir les publicacions que es fan afegint a la TGNAgenda, a través de la seva versió web o bé descarregant-ne l’app.\nL’etiqueta que s’està fent servir a les xarxes socials per promocionar i difondre tot les activitats culturals i esportives és #EnLíniaAmbTGN.\nFotografia de portada: Isaias Mena\nImma Pujol: “Haurem de defensar la cultura més que mai”


Aquest parc es troba ubicat al carrer homònim del poble. Es tracta d’un dels espais verds amb què compta el municipi en el qual es desenvolupen diverses activitats esportives municipals, a banda de les que habitualment es poden fer en un parc d’aquestes característiques.\nEls esports que s’hi poden practicar són molts i molt variats. Habitualment s’hi juga a petanca ja que hi ha una pista de sorra habilitada per a aquest ús (les seues dimensions són 35 metres de llarg per 15 metres d’ample). D’altra banda, el Parc del Patronat s’ha convertit en un punt de trobada de molts excursionistes perquè se situa a la falda de la Muntanya Gran, punt des del qual es poden iniciar diverses rutes senderistes. No podem oblidar que des d’aques punt, per tractar-se d’un terreny elevat, hi ha unes vistes magnífiques de Pedreguer i dels voltants del municipi.\nLa part més baixa del parc està formada per una plaça àmplia en la qual hi ha una gran font ovalada, diversos bancs per a relaxar-se i descansar, una zona de recreació dedicada als més menuts i una altra amb una zona amb aparells biosaludables per a gent gran. Aquest espai és òptim per realitzar activitats de relaxació i estiraments suaus; és habitual veure gent que hi practica tai-txi, per exemple. Hi ha una altra part un poc més elevada que disposa de material per facilitar la preparació de menjar a l’aire lliure (paelleres, barbacoes...) així com per degustar-lo (taules de pícnic). El parc compta amb servicis per als usuaris de la instal·lació.\nEs tracta, doncs, d’un parc que pretén ser un espai de convivència entre tots els usuaris.\nHORARI: Dilluns a diumenge de 08.00h a 24.00h


Mirabèl: d’octubre 2010\nItinerari Musical a Vilassar de Mar\nEl passat dia 17 de setembre vam anar a la Biblioteca Ernest Lluch de Vilassar de Mar per fer el nostre espectacle divulgatiu "Itinerari Musical per Occitània". vam tenir un públic molt íntim (amb algunes visites sorpresa!) però molt entregat i agraït, que de seguida va connectar i es va interessar pel missatge que volíem transmetre.\nTot i que vam procurar tocar i cantar ben afinats i amb bon gust, ens va esperar un bon xàfec a la sortida. Però res ens va impedir acabar amb un bon sopar a la pizzeria del costat.\nLa Biblioteca Ernest Lluch és una biblioteca nova, que encara no feia ni un any que havien inaugurat. Una biblioteca amb molta llum, gran i espaiosa. I amb un equip personal d'atenció al públic molt acollidor i eficient.\nDe totes maneres, sembla ser (segons el que ens van explicar), que la biblioteca estava projectada des de feia anys i anys, però que els interessos polítics de l'ajuntament i segons els partits que hi havia en el poder, el projecte es va anar allargant i allargant. Malauradament, sembla que un altre lamentable exemple de com els nostres polítics catalans estan més al sevei dels seus propis interessos de poder que no pas de les necessitats dels ciutadans!\nPublicat per Mirabèl a 11:17\nEl darrer dia de juliol vam anar amb Mirabèl a Nevà (Toses, Ripollès) per presentar el nostre espectacle de l'Itinerari Musical per Occitània.\nHo vam fer dins de l'església romànica de Nevà ja que es tractava del Cicle Romànic en Viu. L'església era molt petita i acollidora, un lloc ben entrenyable pel nostre especacle.\nFins i tot a tanta distància vam poder comptar entre el púvblic amb cares ben conegudes i retrobaments inesperats que van apreciar i gaudir de la bona sonoritat que ofereix aquesta petita església.\nDes d'aquí volem agraïr a l'organització del Romànic en Viu per donar cabuda en el seu cicle a projectes com el nostre.\nPublicat per Mirabèl a 13:58


GANDIA PUBLICA LES BASES DELS LIV PREMIS LITERARIS - Diari Serpis\nGANDIA PUBLICA LES BASES DELS LIV PREMIS LITERARIS\n1.- Les obres que opten al premi han de ser inèdites i escrites en valencià/català. El tema serà lliure. Els treballs hauran de tindre una extensió mínima de 250 versos i no hauran estat premiats en certàmens anteriors.\n2.- Els originals, mecanografiats a DIN A4, preferentment a doble cara, s’hauran de presentar per quadriplicat i caldrà fer constar a la coberta, a més del títol corresponent, el nom de l’autor i la seua adreça i telèfon. Les obres també poden presentar-se sota pseudònim; en aquest cas s’hi haurà d’adjuntar la plica corresponent.\n1.- Les obres que opten al premi han de ser inèdites i escrites en valencià/català. El tema serà lliure. Els treballs hauran de tindre una extensió mínima de 100 pàgines i no hauran estat premiats en certàmens anteriors.\n3.- El termini de presentació d’originals s’acabarà el diumenge 15 de maig de 2016. Les obres que opten al premi s’hauran d’entregar o bé trametre per correu certificat a l’Institut Municipal d’Arxius i Biblioteques (IMAB), Antic Convent de Sant Roc, plaça Rei Jaume I, número 10, 46701 GANDIA, en paquet tancat, fent constar a l’exterior: XXXVIII PREMI DE NARRATIVA JOANOT\n4.- L’import global del premi és de 20.000 euros, dels quals 18.000 corresponen a la dotació aportada per l’IMAB (Organisme Especial de l’Ajuntament de Gandia) i 2.000, al pagament avançat, per part d’Edicions 62, dels drets d’autor de la primera edició.\n5.- El premi s’atorgarà divendres dia 25 de novembre de 2016, en el transcurs d’un acte públic i solemne a celebrar a la ciutat de Gandia, en el context de la Setmana Literària en homenatge al Tirant lo Blanc.\n6.- El jurat estarà format per: Miquel de Palol, Xavier Aliaga, Pilar Beltran i Ignasi Mora, que el presidirà. El secretari serà el director de l’IMAB. El premi podrà no ser adjudicat, però l’import o dotació no es fraccionarà, en cap cas.\n7.- Edicions 62 publicarà l’obra premiada, d’acord amb el jurat i l’IMAB.\n8.- Finalitzat l’acte de lliurament, l’IMAB procedirà a la destrucció dels originals de les obres no premiades.\n9.- La presentació dels originals pressuposa l’acceptació íntegra d’aquestes bases, i dels drets i les obligacions que se’n deriven. Les qüestions no previstes en aquestes bases les resoldrà el jurat, segons el seu lliure criteri.


COMG - Fòrum Associació de Col·legis Sanitaris\nEl Fòrum Assocació de Col·legis Sanitaris és una entitat, amb seu al Col·legi Oficial de Metges de Girona, que es va crear el 2010 per aconseguir una aliança estratègica entre els col·legis professionals de l’àmbit sanitari de la demarcació de Girona. Antigament anomenat Fòrum Sanitari, en formen part set col·legis sanitaris gironins (medicina, infermeria, fisioterapia, psicologia, veterinaria, farmàcia i treball social) i els principals membres de l'organigrama són rotatius anualment, segons els estatuts de l'entitat, entre els cinc col·legis professionals.\nCol·laborar amb les administracions competents en l’elaboració d’estudis i informes per a la millora del coneixement.\nPrevenir i promocionar la Salut pública.\nPromoure la recerca per part dels professionals dels col·legis integrats.\nContribuir a la formació específica dels col·legiats professionals integrats pels col·legis (metges, veterinaris, fisioterapeutes, psicòlegs, infermeres).\nRealitzar estudis relacionats amb els àmbits professionals de cada col·legi.


ESPORTS AL CARRER 2018\nSORTIDA CICLISTA #ETERNKUBA\nIII TORNEIG DE VÒLEI MIXT 4X4\nEl dilluns 2 de juliol s'iniciarà una nova edició dels Esports al Carrer.\nEl proper 2 de juliol s'iniciarà la catorzena edició dels Esports al Carrer, una activitat que ja és tota una referència de lleure esportiu a la comarca les tardes-nit del mes de juliol.\nEl gran èxit de l'activitat fa que actualment ja s'estigui treballant per canviar-la d'ubicació, ja que la plaça Rosa dels Vents fa anys que està desbordada i en cas de seguir creixent serà urgent canviar-la de seu o plantejar-la de manera diferent.\nAquest any es plantegen 7 jornades d'activitats, amb la novetat que no es mourà de la plaça Rosa dels Vents i no hi haurà acte de cloenda. L'activitat posarà punt i final el dimecres 11 de juliol amb el campionat de futvolei platja.\nLes AMIPA de les dues escoles públiques del municipi, l'Entorn i El Frigolet, tornaran a agrupar esforços per oferir el servei de bar conjuntament durant totes les jornades de competició a la plaça Rosa dels Vents.\nPREU: 1 € per jugador i jornada d'activitat. En el cas del futbol platja el primer dia es pagaran 3 € per les 4 jornades.\nDIES 2, 3, 4 i 5 DE JULIOL - FUTBOL PLATJA\nHorari: A partir de les 8h de la tarda (només infantils)\nDIA 9 DE JULIOL - HANDBOL PLATJA\nDIA 10 DE JULIOL - VOLEI PLATJA\nHorari: A partir de les 8h de la tarda (infantils)\nA partir de les 10h de la nit (adults)\nDIA 11 DE JULIOL - FUTVOLEI PLATJA


AULA DE LOCUCIÓN AUTORS: MARGARITA BLANCH I PATRICIA LÁZARO. EDICIONES CÁTEDRA. COL·LECCIÓ SIGNO E IMAGEN. NÚM. 128\nAquest llibre és un manual per a una bona locució radiofònica a càrrec de dues professionals del mitjà i també del món radiofònic, Margarita Blanch i Patricia Lázaro. Una vàlida eina d’aprenentatge sobre l’oratòria com a forma d’expressió fluida i comprensible en un país com el nostre en què no hi ha gaire tradició de treball del llenguatge oral. Cal força preparació per enfrontar-se al micròfon i desenvolupar una bona actitud. Però també cal ensenyar que per a ser un bon comunicador cal tenir desitjos de comunicar, cal una forta vocació per poder establir lligams amb l’audiència.\nTambé és essencial aprendre a respirar ja que és el ingredient bàsic d’una veu. Per dominar la veu caldrà doncs, abans que res, practicar les eines de la respiració i distingir-les – com la respiració clavicular o la més recomanada, la respiració diafragmàtica -. Així s’aprendrà quina és la millor respiració, si s’ha de respirar pel nas o la boca, com no quedar-se sense alè. En els mecanismes de producció de la veu, a part de la respiració, també hi haurà passos importants com la vibració o el sistema ressonador. La projecció de la veu vindrà acompanyada de la intensitat, el timbre o el to, també de la impostació si s’escau.\nNo cal dir que comunicar amb la pròpia veu també vol dir educar la pronunciació i la dicció. També caldrà accentuar alguns fragments mitjançant l’entonació o prendre una determinada velocitat en l’articulació d’un discurs oral. Per transmetre un missatge a l’audiència cal, evidentment, vèncer la por del públic. Serà necessari relaxar-se i aprendre a controlar els nervis o a mirar de no quedar-se en blanc. De igual manera, el llibre dedica també un necessari espai a la bèstia negra de la professió de locutor, la improvisació verbal.\nEl manual conté al final dels vuit capítols en què està estructurat un recull de consells i sentències de veus expertes.


L'intercanvi que proposa el City per Sterling i que no agrada als seguidors del Barça - XCatalunya.cat\nEl City vol Pedri a canvi d’Sterling\nEl Barça busca extrems a la desesperada. Xavi els necessita pel seu estil de joc i la plaga de lesions que pateix el F.C.Barcelona obliga a prendre decisions clares al proper mercat d’hivern. En podrien arribar un o dos, depenent de les opcions de mercat que tingui un club en una situació econòmica molt complicada per culpa de la gestió de Josep Martia Bartomeu.\nSigui com sigui el club català no s’hauria d’oblidar de fitxar un killer de l’àera. El Barça no té gol i Xavi està fent el possible per aconseguir-ho. Ha demanat als migcampistes que facin un pas endavant i xutin més davant la manca d’encert de Memphis Depay. El neerlandès va començar molt bé però ha entrat en una crisi preocupant. Al mercat d’hivern no hi ha grans gangues i malgrat que Xavi no hi està d’acord, el fitxatge d’Edinson Cavani és gairebé obligatori.\nL’uruguaià encara té gol i la seva arribada al mercat d’hivern pot ajudar al Barça a acabar la temporada de forma digna. Després ja es veurà què es fa però ara fa falta gol. L’arribada d’un o dos extrems (Ferran Torres és el preferit) podrien ajudar el Barça a remontar. Cavani i Ferran Torres acompanyarien perfectament a Ansu Fati i Dembélé quan es recuperin… i a Memphis Depay si recupera un nivell acceptable.\nUn altre objectiu és Raheem Sterling. El jugador del City té un preu de mercat de 80 milions d’euros però el Barça esperava aconseguir una cessió amb opció de compra. Malgrat que Pep Guardiola hi estava d’acord, el Manchester City ha dit NO a aquesta possibilitat. Ara s’ha obert una nova possibilitat però no acaba d’agradar als seguidors culers. Es tractaria de fer un intercanvi entre Sterling i Pedri. El Manchester City afegiria uns 20 o 30 milions d’euros. Un intercanvi arriscat ja que el migcampista, malgrat estar lesionat, és un crak mundial.\nL’intercanvi no acaba de convèncer als seguidors del Barça. Hi ha altres opcions als extrems com la de Ferran Torres i Bryan Gil. Més econòmiques i sense necessitat d’haver de perdre Pedri. A més Sterling, a diferència dels dos jugadors espanyols, no està gaire convençut de venir al Barça.\nTags: City, Pedri


Històries Manresanes: El bandoler Capablanca\nEl bandoler Capablanca\nEl camí ral de Coll de Daví\nUn dels camins més antics, encisadors i llegendaris del Bages és sense cap mena de dubte l'anomenat camí ral de Coll de Daví que comunicava Manresa amb Barcelona tot travessant el Llobregat pel Pont de Vilomara i enfilant-se per les carenes de la serra de l'Obac. Fins a l'arribada del ferrocarril a Manresa, l'any 1859, fou la via més ràpida de comunicació entre Barcelona i la ciutat. Per aquesta ruta s'hi transportava, la llana des del port de Barcelona fins a les indústries tèxtils de la ciutat i la comarca del Bages; de la mateixa forma, però a l'inrevés, el vi i l'aiguardent que produïen els ceps bagencs que es dirigien per aquest camí al port barceloní. Per fer el trajecte entre Barcelona i Manresa calien unes tretze hores per terme mitjà. En un trajecte tan llarg i freqüentat, era necessària la presència de diversos hostals per descansar o passar-hi la nit. No és gens estrany que la via estigui farcida de successos on es barregen història i llegenda; l'escenari adient perquè bandolers hi fessin de les seves com Pere Perdiguer, o en Joan Muntada; àlies "lo minyó de Sant Llorenç Savall", que formà part de la quadrilla del mític Perot Rocaguinarda. Però el bandoler més popular, enigmàtic i llegendari que actuà per aquestes terres fou l'anomenat Capablanca.\nSembla que aquest personatge, abans de dedicar-se a fer de saltejador de camins, fou un pagès que es llogava temporalment, com a mosso de bastaix, a les masies dels afores de Manresa. En una de les seves estades a la ciutat fou assaltat, robat i maltractat, la qual cosa el féu sentir profundament desenganyat de la societat i decidí viure'n completament al marge, com a bandoler.\nSobre l'origen del sobrenom Capablanca hi ha dues versions. Una explica que era degut al fet que duia sempre una capa de color blanc, que havia guanyat en una partida de cartes. L'altre conta que el bandoler -que era perseguit implacablement per un capità de miquelets- va retallar un tros de la capa blanca que duia el capità, mentre aquest, distret, contemplava una obra de teatre, i que després li envià a casa seva com a mostra de desafiament. Es féu ràpidament famosa la manera com Capablanca realitzava els seus assalts, especialment en el camí ral de Coll de Davi: quan veia a venir la víctima, estenia a terra la seva capa i, enfilat dalt d'un arbre amb el pedrenyal a la mà, esperava l'arribada de l'infeliç viatger, el qual havia de dipositar tot el que duia de valor damunt la capa si no volia deixar la pell.\nLa singularitat del Capablanca envers altres bandolers de l’època era la seva actuació solitària i la gran capacitat per moure’s pels amagatalls de la muntanya de Sant Llorenç, de la que coneixia tots els racons, forats i amagatalls. No se sap, ni se sabrà mai, quin fou el destí final del bandoler Capablanca. Alguns afirmen que va ser finalment agafat i pres pel sometent. D'altres pel contrari, diuen que va ser trobat mort sota d'una aixeta d’una bóta de vi del mas de la Teuleria. L'únic cert és que la seva memòria ha anat passant de boca en boca de pares a fills generació rere generació.\nEls bandolers: herois o lladres?\nEl bandolerisme, amb una base popular i aristocràtica, té els seus orígens en la crisi de la baixa edat mitjana, tot i que el període de la seva màxima intensitat el trobem entre 1540 i 1640 per iniciar la seva declinació en la segona meitat del segle XVII.\nLa violència era una pràctica freqüent a la Catalunya de l'Edat Moderna. Els bandolers no eren cap mena de Robin Hood a la catalana, no donaven el botí als pobres, com a molt donaven una part com a agraïment als seus còmplices, els valedors o fautors. La literatura renaixentista del segle XIX els va transformar en elements heroics i fins i tot patriòtics. Per això molts d'aquests bandolers, lladres i assaltadors de camí ral, han passat a la mitologia popular catalana, no com a simples lladregots, més o menys polititzats, sinó en autèntics herois del poble que lluitaven contra la tirania i la injustícia moral dels senyors i dels reis.\n- FERRANDO ROIG, Antoni (1983). Sant Llorenç del Munt i serra de l'Obac (història i arqueologia vista per un excursionista). Sabadell: El Pot.\n- FERRANDO ROIG, Antoni (1988). Cròniques bandoleres de Sant Llorenç del Munt, El camí ral de Barcelona a Manresa. Montserrat: Publicacions de l'Abadia de Montserrat.\n- Bloc BTT La Pera: "El Bandoler Capablanca"\n- Bloc Ciències Socials en Xarxa: "El bandolerisme a la Catalunya moderna", aquí\n- La cova d'en Capablanca, entre la llegenda del bandoler i el misteri de les estaques: aquí\n- Fets més significatius del bandolerisme català als segles XVI i XVII: aquí\nEtiquetes: Llegendes, Personatges.\nLluís Uró i Servitja\nBuscant els orígens\nPer la Festa Major abstinència\nEls espies que van sorgir del no res


Activitat - rebe i Chico Blanco | MACBA Museu d'Art Contemporani de Barcelona\nrebe i Chico Blanco Distàncies a fi de mes\nUna finestra a la intimitat de dos dels creadors més representatius de la nova escena «dormitori». Sensibilitat al ritme de músiques tan diverses com la cançó lleugera o el trap house.\nEl cicle Distàncies a fi de mes arrenca el dissabte 30 de maig amb rebe i Chico Blanco. Aquestes dues figures són clau per entendre una nova constel·lació de creació des de l’interior de quatre parets. Amb tan sols 23 anys, rebe ha creat un univers especial, una intimitat digital que funciona com a finestra per a les seves creacions, una mena de Björk interpretant Jeanette. Chico Blanco és un dels referents de la nova escena urbana, amb una barreja de trap i ritmes del house i l’electrònica.\nRere el projecte rebe hi ha la productora madrilenya Rebeca Díaz, de tot just 23 anys, una artista capaç de dibuixar un univers nou i particular on l’amor i la intimitat es projecten com una finestra cap a l’exterior. Un món que aconsegueix plasmar en una complexa creació artística en la qual interpreta, produeix i dirigeix els seus propis videoclips. Propera i misteriosa, fràgil i empoderada, s’ha convertit en una de les artistes del moment amb treballs com el seu EP més recent, Recuerdos un poco antes y un poco después de conocer a 1 xico (el mío) (Snap! Clap! Club / Jeanne D’Arc, 2020), en què l’exploració de microsons permet comparacions amb Björk, Jeanette o Anna D.\nRere Chico Blanco hi ha el productor granadí Pablo Cobo, que combina les seves influències urbanes amb la música electrònica. House, eurodance o UK garage formen part d’un so que, després de sentir-lo, et deixa la sensació de trobar-te davant d’una cosa totalment nova. Com a DJ al costat de 8kitoo, mesclen tota mena de música de ball sense prejudicis al seu club MAREO, impossible de catalogar en un sol gènere de l’electrònica. Sempre buscant la innovació, el seu so avança a mesura que passa el temps i canvien les seves influències. Des de l’optimisme, les seves lletres reflecteixen l’esperit d’una generació que només vol ballar sota els llums de discoteca com una fugida d’aquest món distòpic que ens envolta. Realitat i melodies pop amb l’energia de la música dance i una actitud despreocupada.\nParticipants: Pablo Cobo AKA Chico Blanco, Pablo Ramírez AKA 8kito, Marcelo Oquendo AKA Puro Movimiento, Clara Gámiz i Alex Oquendo.


Les esteles funeràries discoïdals | La Teiera\n← L’Encamisada, festa d’interès nacional\nVisita als cementiris →\nPosted on 31 Octubre 2010\tby spalomar\nLa nostra cultura té per costum, des de fa milers d’anys, d’enterrar els morts. Altres tradicions culturals han optat per la incineració dels cossos dels difunts –avui, prou comuna a casa nostra– o, per posar un exemple concret i prou diferent, per esquarterar-los i deixar-los com a aliment dels voltors.\nEstela discoïdal al cementiri de Margalef de Montsant\nEstela reaprofitada en una façana de Siurana\nLes esteles funeràries, un cop perduda la seva funció inicial, foren reutilitzades moltes vegades com a elements decoratius a esglésies i a les tanques dels cementiris. Efectivament, en el moment del trasllat d’aquests recintes a l’exterior de les poblacions, aquests elements arquitectònics havien perdut la seva funció principal però tenien encara un caire d’objecte simbòlic que justificava la seva conservació en el recinte sagrat. És per això que molts dels exemplars conservats en l’actualitat es troben en aquest context.\nEn l’actualitat, l’ús d’esteles discoïdals com a forma de senyalització dels enterraments és ben comuna al País Basc. A les nostres comarques en coneixem algun exemple puntual.\nEsteles en un cementiri del País Basc\nSi us interessa el tema, us recomano la lectura de les actes de les jornades celebrades a Reus, el 1988, sobre el tema. Malgrat que han passat anys i cal la necessària actualització, hi trobareu molta bibliografia sobre les esteles medievals i postmedievals als Països Catalans i a diversos indrets de l’Estat espanyol, Portugal, Occitània o el País Basc, a més d’un seguit de comunicacions que aporten dades sobre esteles localitzades en diferents comarques del Principat i del País Valencià.\nLes esteles discoïdals dels Països Catalans. Estat de la qüestió. Edició a cura de Joan Menchon i Bes i Arantxa Tévar Beunza. Reus: Carrutxa, 1993.\nAquesta entrada s'ha publicat en patrimoni i etiquetada amb arquitectura. Afegiu a les adreces d'interès l'enllaç permanent.


Calezzo Hotels - PREUS AMB ELS DESCOMPTES MÉS GRANS a tots els hotels a Calezzo\nSi el que està buscant és per un hotel ben situat a Calezzo, no busqui més enllà de Garni Antico B&B\nSi el que està buscant és per un hotel ben situat a Calezzo, no busqui més enllà de Garni Antico B&B. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Les instal.lacions i els serveis que proveeix Garni Antico B&B asseguren una estada plaentera als seus clients. Per anomenar algunes de les comoditats de l'hotel, hi ha Wi-Fi gratuït en totes les habitacions, express check-in/check-out, aparcament de cotxes, habitació familiar, ascensor. Totes les instal.lacions per als clients, ofereixen comoditats destinades a assegurar tot el comfort possible. L'hotel ofereix una excelent varietat d'instal.lacions d'oci, incloent camp de golf (a 3 km), jardí. Amb una localització ideal i amb comoditats imbatibles, Garni Antico B&B no troba competidors en cap categoria.\nCan you ask for anything more than sitting on a terrace in the sun having a lovely breakfast or the owner cutting down luscious grapes from his vines Mostrar més\nSi el que està buscant és per un hotel ben situat a Calezzo, no busqui més enllà de Hotel al Ponte A\nSi el que està buscant és per un hotel ben situat a Calezzo, no busqui més enllà de Hotel al Ponte Antico. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Aprofiti's de la riquesa de serveis i avantatges d'aquest hotel de Calezzo. Els clients de l'hotel poden gaudir de Wi-Fi gratuït en totes les habitacions, aparcament de cotxes, servei d'habitacions, lloguer de cotxes, servei de bugaderia. Totes les instal.lacions per als clients, ofereixen comoditats destinades a assegurar tot el comfort possible. Camp de golf (a 3 km), jardí de l'hotel, són llocs ideals per a relaxar-se després d'un llarg dia. Gaudeixi d'incomparable serveis i d'una localització de prestigi a Hotel al Ponte Antico.\nConvenientment situat a Calezzo, Ristorante Stazione és una base ideal des d'on explorar aquesta ciu\nConvenientment situat a Calezzo, Ristorante Stazione és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Amb una oferta de serveis hotelers superior i ampla gama d'entreteniment, Ristorante Stazione és compromet a que la seva estada sigui el més còmoda possible. A l'hotel s'hi pot gaudir d'unes comoditats de primera classe com restaurant, premsa, caixa forta. Totes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Sigui quina sigui la seva raó per visitar Calezzo, el Ristorante Stazione és el lloc perfecte per una estimulant i emocionant escapada.\nAl visitar Calezzo, vosté es sentirà com a casa a Casa di Sasso, què li ofereix un allotjament de qu\nAl visitar Calezzo, vosté es sentirà com a casa a Casa di Sasso, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Amb una oferta de serveis hotelers superior i ampla gama d'entreteniment, Casa di Sasso és compromet a que la seva estada sigui el més còmoda possible. Les carecterístiques més important de l'hotel inclouen aparcament de cotxes, instal.lacions de barbacoa. A més, totes les habitacions ofereixen una gran varietat de comoditats com ara calefacció, aparell de televisió, nevera, renta vaixelles, plat de dutxa per satisfer els clients més exigents. A més, l'oci que l'hotel ofereix assegurarà que tengui molt a fer durant el dia. Les seves instal.lacions de primera i una situació excelent fan de Casa di Sasso la base perfecta per a gaudir de la seva estada a Calezzo.\nSi el que està buscant és per un hotel ben situat a Calezzo, no busqui més enllà de Grotto Du Rii. D\nSi el que està buscant és per un hotel ben situat a Calezzo, no busqui més enllà de Grotto Du Rii. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Amb una oferta de serveis hotelers superior i ampla gama d'entreteniment, Grotto Du Rii és compromet a que la seva estada sigui el més còmoda possible. Per anomenar algunes de les comoditats de l'hotel, hi ha restaurant. Les instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb calefacció, escriptori, balcó/terrassa, plat de dutxa, banyera a cada habitació. L'hotel ofereix una excelent varietat d'instal.lacions d'oci, incloent camp de golf (a 3 km). Si buscau un allotjament còmode i adequat a Calezzo, faci de Grotto Du Rii la vostra llar.\nFood was delicious, and the atmosphere fantastic. Restaurant and the hotel is located in fantastic place and the view from the windows is perfect.\nPer als viatgers què vulguin captar les imatges i els sons de Calezzo, Luigi Loft és l'el·lecció per\nPer als viatgers què vulguin captar les imatges i els sons de Calezzo, Luigi Loft és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. A Luigi Loft, l'excelent servei i instal.lacions superiors faran de la vostra estada una experiència inoblidable. Mentres estan allotjats en aquestes meravelloses instal.lacions, els clients poden gaudir de habitació familiar. A més, totes les habitacions ofereixen una gran varietat de comoditats com ara aparell de televisió, nevera, renta vaixelles, plat de dutxa, banyera per satisfer els clients més exigents. A més, l'oci que l'hotel ofereix assegurarà que tengui molt a fer durant el dia. Sigui quina sigui la seva raó per visitar Calezzo, el Luigi Loft és el lloc perfecte per una estimulant i emocionant escapada.\nThis very old house is renovated with good modern taste. Loft Luigi Casa is equipped with all possible what we as family of 2 adults with three childr\nPer als viatgers què vulguin captar les imatges i els sons de Calezzo, Appartement Casa Luigi és l'e\nPer als viatgers què vulguin captar les imatges i els sons de Calezzo, Appartement Casa Luigi és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Appartement Casa Luigi ofereix un servei impecable i compleix amb totes les exigències dels més experimentats viatgers. Per a la comoditat i comfort dels seus clients, l'hotel ofereix aparcament de cotxes, habitació familiar, s'admeten animals de companyia. A més, totes les habitacions ofereixen una gran varietat de comoditats com ara calefacció, balcó/terrassa, TV satèl•lit/cable, aparell de televisió, nevera per satisfer els clients més exigents. A més, l'oci que l'hotel ofereix assegurarà que tengui molt a fer durant el dia. Les seves instal.lacions de primera i una situació excelent fan de Appartement Casa Luigi la base perfecta per a gaudir de la seva estada a Calezzo.\nDissenyat tant per oci com per negoci, Casa Al Cücch està situat idealment a Calezzo; una de les loc\nDissenyat tant per oci com per negoci, Casa Al Cücch està situat idealment a Calezzo; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. El Casa Al Cücch, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. Aquest hotel ofereix nombroses instal.lacions en el lloc per satisfer el més exigent dels clients. Les instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb calefacció, balcó/terrassa, telèfon, aparell de televisió, TV satèl•lit/cable a cada habitació. A més, l'oci que l'hotel ofereix assegurarà que tengui molt a fer durant el dia. Casa Al Cücch és la vostra destinació si buscau allotjament de qualitat a Calezzo.\nImpressions dels viatgers sobre Calezzo\nDescobreixi els barris de Calezzo\nDes d'opulents hotels de luxe fins a modests hotels botiga, podeu reservar la vostra habitació a Calezzo al preu més baix garantit a Agoda.com. Oferim una gran gama d'hotels per ajudar-vos a trobar el millor lloc on estar a Calezzo. Moltes àrees, cada una amb una atmòsfera distinta, esperen ser descobertes a la ciutat. Calezzo té moltes atraccions per explorar amb un passat fascinant, un present intrigant i un emocionant futur. Hi ha tantes coses per fer, potser vol quedar-se una altra setmana o més per tal d'experienciar-ho tot. Estalvii temps i diners amb el nostre motor de recerca fàcil d'usar que us garanteix els preus més baixos en hotels.\nQuè fer a Calezzo\nTrobar més allotjaments a Calezzo\nHotels Calezzo populars